Τροχαίο υλικό τραμ Αθήνας

Το τροχαίο υλικό του σύγχρονου Τραμ της Αθήνας, αποτελείται από δύο παρτίδες. Η πρώτη κατασκευάστηκε ως 35 πεντάδυμες ηλεκτροκίνητες αυτοκινητάμαξες, που είναι τύπου Sirio, κατασκευασμένες από την AnsaldoBreda. Η δεύτερη παρτίδα αποτελείται από 25 μονάδες που κατασκευάστηκαν από την Alstom. Παλαιότερα, λειτουργούσαν κι άλλοι τύποι, κυρίως αυτοκινητάμαξες με ένα όχημα.

Ιστορικό

Παλαιό τραμ 
Στις 21 Σεπτεμβρίου 1880, υπεγράφη μεταξύ του Ελληνικού Δημοσίου και της βελγικής Laminoirs σύμβαση για την ίδρυση της εταιρείας Ανώνυμη Ελληνική Εταιρεία Ιπποσιδηροδρόμων και Τροχιοδρόμων Αθηνών και Περιχώρων με πενταετές προνόμιο. Δύο χρόνια αργότερα, κυκλοφόρησαν τα πρώτα ελαφριά οχήματα, τα οποία ήταν διέθεταν 16 θέσεις τον χειμώνα και 20 το καλοκαίρι και έλκονταν από τρία Μικρασιάτικα άλογα, κατάλληλα για τις επικλίνεις οδούς της Αθήνας και τις συνεχείς στάσεις. Οι συρμοί αυτοί λειτουργούσαν μεταξύ της Αθήνας και των Προαστίων. Η εταιρεία αυτή επίσης ίδρυσε και ατμήλατο τροχιόδρομο που σύνδεε την Αθήνα με το Φάληρο και τον Πειριαιά. Ο "ατμοτροχιόδρομος", αυτός, έλκονταν από ειδικές τροχιοδρομικές ατμάμαξες με 5 έως 7 βαγόνια, κλειστά των 24 θέσεων και ανοιχτά των 28. Ο τροχιόδρομος αυτός, λόγω του χαμηλού του ύψους και της αργής του ταχύτητας, ονομαζόταν χιουμοριστικά από τους Αθηναίους "Κωλοσούρτης". Το δίκτυο ηλεκτροδοτήθηκε από το 1909, έπειτα από έκρηξη λέβητα σε μηχανή του "Κωλοσούρτη".

Την περίοδο 1908 έως 1909, αποκήθηκαν 257 οχήματα, 150 κινητήρια και 107 ρυμολκούμενα, βέλγικης κατασκευής. Τα οχήματα αυτά ήταν κλειστά και διέθεταν ηλεκτροφωτισμό, 16 θέσεις καθήμενων, 14 θέσεις όρθιων και δύο κινητήρες ειδικά για τις κλίσεις των γραμμών. Σύμφωνα με τα γνωστά σε εμάς στοιχεία, τα τρένα αυτά ήταν μπεζ-κίτρινα. Η επιτυχία τους ήταν τέτοια, που πολλές φορές οι Αθηναίοι πήγαιναν με αυτά στο τέρμα και επέστρεφαν, απλώς για να τα απολαύσουν.

Την περίοδο 1927-1928, η Ηλεκτρική Εταιρεία Μεταφορών (ΗΕΜ) προμηθεύτηκε από τον οίκο Dick Kerr Works της Αγγλίας 77 κινητήρια οχήματα και 48 ρυμουλκούμενα, εκ των οποίων μερικά μπορούσαν να κυκλοφορούν σε συρμούς δύο οχημάτων με μόνιμη σύζευξη μεταξύ τους, καθώς ακόμη και τα ρυμουλκούμενα διέθεταν θάλαμο οδήγησης. Το 1939 εκποιήθηκαν πολλά "Βέλγικα" οχήματα και τα εν χρήσει ανακαινίζονται και βάφονται πράσινα. Το 1940 έρχονται άλλα 60 οχήματα, έπειτα συμβάσεως του Ελληνικού Δημοσίου και της ΗΕΜ. Τα οχήματα αυτά, έμειναν γνωστά ως "Κίτρινα" λόγω του χρώματός του, και κατασκευάστηκαν από κοινοπραξία των Ιταλικών OM / CGE / Breda. Είχαν δερμάτινα καθίσματα, αυτόματες θύρες πτυσσόμενες βαθμίδες, διαξωνικά φορεία, πέδη αέρος και δυνατότητα πολλαπλών συζεύξεων. Ήταν η τελευταία προμήθεια της ΗΕΜ πριν την κατάργηση του τραμ το 1977.

Νέο τραμ 
Oι αυτοκινητάμαξες που κινούνται σήμερα στο δίκτυο του Τραμ της Αθήνας, κατασκευάστηκαν από την AnsaldoBreda και κόστισαν συνολικά 66.441.115€.  Από την έναρξη λειτουργίας του τραμ, το τροχαίο υλικό παραμένει το ίδιο, ωστόσο, προβλέπεται να κυκλοφορήσουν νέες αυτοκινητάμαξες από την Alstom, συνολικού κόστους 54 εκατ. ευρώ.

Από τον Αύγουστο του 2020 οι συρμοί 2ης γενιάς του Τραμ, οι Alstom Citadis 305, έφτασαν στην Αθήνα και τον Ιανουάριο του 2021 ξεκίνησαν δοκιμαστικά δρομολόγια.

Χαρακτηριστικά 
Το παλιό τραμ της Αθήνας χρησιμοπούσε 550 volt συνεχούς ρεύματος που τροφοδοτούνταν στο τρένο μέσω μιας κεραίας ρευματοληψίας, του παντογράφου (τρολές), κατά μήκος μιας γραμμής μετρικού εύρους (1 μ.).

Σήμερα χρησιμοποιεί τάση 75VC από παντογράφο και γραμμή κανονικού εύρους (1,435 μ.)

ΕΤΑΠΠ/ΗΕΜ

Εξωτερικοί σύνδεσμοι 
 http://www.stasy.gr/index.php?id=343

Παραπομπές 

Τραμ Αθήνας
Συρμοί στην Ελλάδα